દિવાળીના પ્રસંગ પર ઉત્તરાખંડ પહોંચેલા વડાપ્રધાન નરેન્દ્ર મોદીએ ભારત-ચીન સીમા પર આવેલ હર્ષિલ બોર્ડર પર જઈને આઈટીબીપીના જવાનોને મીઠાઈ ખવડાવીને શુભેચ્છાઓ પાઠવી હતી. આ દરમિયાન પીએમ મોદીએ જવાનોને ગિફ્ટસ પણ વહેંચી હતી. આ વેળાએ સેનાના પ્રમુખ બિપીન રાવત પણ હાજર રહ્યા હતા. હર્ષિલ બોર્ડર પર જવાનોની સાથે દિવાળી ઉજવ્યા બાદ પીએમ મોદી ભગવાન કેદારનાથના મંદિર જશે. ત્યાં તેઓ પૂજા-અર્ચના કરશે. વડાપ્રધાન નરેન્દ્ર મોદીએ કહ્યું કે, તેઓ સેનાના જવાનોની સાથે બુધવારે દિવાળી ઉજવશે અને પોતાના અનુભવોની તસવીરો રજૂ કરશે. ઈઝરાયેલના વડાપ્રધાન બેન્જામિન નેતન્યાહુ તરફથી દિવાળીની શુભેચ્છાઓના જવાબમાં મોદીએ કહ્યું કે, દર વર્ષે હું અમારા સરહદીય વિસ્તારમાં જઉં છું અને જવાનોને હેરાન કરું છું. આ વર્ષે પણ હું બહાદુર જવાનો પાસે જઈશ.